
Na temelju članka 30. stavka 7. Zakona o održivom gospodarenju otpadom („Narodne novine“, broj  94/13. i 73/17.), članka 4. Uredbe o gospodarenju komunalnim otpadom („Narodne novine“, broj 50/17.), članka 29. Statuta Općine Cerna (Službeni vjesnik Vukovarsko-srijemske županije br. 09/13)  i članka  84. Poslovnika Općinskog vijeća (Službeni vjesnik Vukovarsko-srijemske županije br. 09/13) Općinsko vijeće Općine Cerna na svojoj 5. sjednici održanoj dana 29. 01. 2018. godine  d o n o s i 
ODLUKU
o načinu pružanja javne usluge prikupljanja
miješanog komunalnog otpada i biorazgradivog komunalnog otpada na području općine Cerna

Opće odredbe

Članak 1.

Ovom Odlukom se utvrđuju kriteriji i način pružanja javne usluge prikupljanja miješanog komunalnog otpada i biorazgradivog komunalnog otpada te povezane usluge odvojenog prikupljanja otpadnog papira, metala, stakla, plastike, tekstila, problematičnog otpada i krupnog (glomaznog) otpada na području Općine Cerna (u daljnjem tekstu: Usluga). 

Članak 2.

Pojedini pojmovi uporabljeni u ovoj Odluci imaju sljedeće značenje:

Biorazgradivi komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede, šumarstva a koji u svom sastavu sadrži biološki razgradivi otpad.
Biorazgradivi komunalni otpad u okviru javne usluge je i biootpad i otpadni papir i karton. 

Miješani komunalni otpad je otpad iz kućanstava i otpad iz trgovina, industrije i iz ustanova koji je po svojstvima i sastavu sličan otpadu iz kućanstava, iz kojeg posebnim postupkom nisu izdvojeni pojedini materijali (kao što je papir, staklo i dr.) te je u Katalogu otpada označen kao 20 03 01. 

Komunalni otpad je otpad nastao u kućanstvu i otpad koji je po prirodi i sastavu sličan otpadu iz kućanstva, osim proizvodnog otpada i otpada iz poljoprivrede i šumarstva

Reciklabilni komunalni otpad čine otpadna plastika, otpadni metal i otpadno staklo, a kad je to prikladno i druge vrste otpada koje su namijenjene recikliranju (npr. otpadni tekstil, otpadno drvo i sl.). 

Krupni (glomazni) komunalni otpad je predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada.

Problematični otpad je opasni otpad iz podgrupe 20 01 Kataloga otpada koji uobičajeno nastaje u kućanstvu te opasni otpad koji je po svojstvima, sastavu i količini usporediv s opasnim otpadom koji uobičajeno nastaje u kućanstvu pri čemu se problematičnim otpadom smatra sve dok se nalazi kod proizvođača tog otpada.

Javna usluga je javna usluga prikupljanja miješanog komunalnog otpada i biorazgradivog komunalnog otpada.

Davatelj usluge pruža javnu uslugu prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom.

Korisnik usluge na području pružanja usluge je vlasnik nekretnine, odnosno vlasnik posebnog dijela nekretnine i korisnik nekretnine, odnosno posebnog dijela nekretnine i korisnik nekretnine, odnosno posebnog dijela nekretnine kad je vlasnik nekretnine, odnosno posebnog dijela nekretnine obvezu plaćanja ugovorom prenio na tog korisnika i o tome obavijestio Davatelja usluge. 

Mjesto primopredaje je lokacija spremnika kod Korisnika usluge.

Obračunsko mjesto je adresa nekretnine.

Nekretnina koja se trajno ne koristi je nekretnina za koju je utvrđeno da se ne koristi na temelju očitovanja vlasnika nekretnine i kad je potrebno na temelju podataka očitanja mjernih uređaja za potrošnju električne energije ili plina ili pitke vode ili na drugi način.

Zajednički spremnik je pojedinačni spremnik odnosno zbroj pojedinačnih spremnika.

Ugovor o korištenju javne usluge (u daljnjem tekstu: Ugovor) je ugovor između davatelja javne usluge i korisnika javne usluge kojim se uređuje pružanje i korištenje javne usluge.

Zakon je Zakon o održivom gospodarenju otpadom.

Uredba je Uredba o gospodarenju komunalnim otpadom.

Ostali pojmovi uporabljeni u ovoj Odluci imaju isto značenje kao pojmovi uporabljeni u Zakonu, Uredbi i posebnim propisima.

Članak 3.

                 Prikupljanje miješanog komunalnog otpada i biorazgradivog komunalnog otpada te 
odvojeno prikupljanje otpadnog papira, metala, stakla, plastike, tekstila, problematičnog otpada i krupnog (glomaznog) otpada (u daljnjem tekstu: Usluga) obavlja se u okviru sustava sakupljanja komunalnog otpada sukladno propisanim standardima te podrazumijeva prikupljanje tog otpada na određenom području pružanja javne usluge putem spremnika od pojedinih korisnika i prijevoz tog otpada do osobe ovlaštene za njegovu obradu.

Područje Općine Cerna obuhvaća naselja Cerna i Šiškovci.

Na području Općine Cerna javnu uslugu i uslugu povezanu s javnom uslugom pruža pravna ili fizička osoba temeljem ugovora o koncesiji sukladno posebnom zakonu (u daljnjem tekstu Davatelj usluge).

Više Korisnika usluge na području pružanja usluge mogu na zahtjev, sukladno međusobnom sporazumu, zajednički nastupati prema Davatelju usluge.
Članak 4.

Davatelj usluge osigurava odvojenu primopredaju: miješanog komunalnog otpada, biorazgradivog komunalnog otpada, reciklabilnog komunalnog otpada, problematičnog otpada i glomaznog otpada.
 
Kriterij obračuna količine otpada i obračunsko razdoblje

Članak 5.

Kriterij za obračun pružanja javne usluge određuju se razmjerno količini predanog miješanog komunalnog otpada i biorazgradivog komunalnog otpada u obračunskom razdoblju, pri čemu je kriterij količine predanog otpada u obračunskom razdoblju volumen spremnika otpada i broj pražnjenja spremnika. Obračunsko razdoblje određuje se u trajanju od jednog mjeseca. 

Članak 6.

Davatelj usluge dužan je:
1. prikupljati i odvoziti komunalni otpad na području Općine Cerna u skladu sa Zakonom, Uredbom i ovom Odlukom  
2. voditi Evidenciju o preuzetom komunalnom otpadu (u daljnjem tekstu: Evidencija)
3. osigurati korisniku usluge spremnik za primopredaju miješanog komunalnog otpada, biorazgradivog komunalnog otpada i reciklabilnog komunalnog otpada
4. označiti spremnik čitkom i trajnom oznakom koja sadrži naziv davatelja javne  usluge i oznaku koja je u Evidenciji pridružena Korisniku usluge i Obračunskom mjestu i održavati čitkost oznake
5. dostaviti korisniku usluge Obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada  
6. preuzeti sadržaj spremnika od korisnika usluge
7. odgovarati za sigurnost, redovitost, i kvalitetu javne usluge
8. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja
9. izraditi Raspored prikupljanja komunalnog otpada za područje Općine Cerna (u daljnjem tekstu: Raspored) 
[bookmark: _Hlk489459341]10. cjenik Usluga utvrđen u postupku davanja koncesije u skladu s Ugovorom o koncesiji    objaviti na  svojoj mrežnoj stranici  (u daljnjem tekstu: Cjenik), 
11. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno propisanom redu prvenstva gospodarenja otpadom i na način koji ne dovodi do miješanja odvojeno sakupljenog komunalnog otpada s drugom vrstom otpada ili s otpadom koji ima drugačija svojstva
12. javnu uslugu obavljati redovito, u skladu s Rasporedom te primjenjivim standardima propisanim za obavljanje djelatnosti.
13. po zaprimanju Izjave o načinu korištenja javne usluge (u daljnjem tekstu: Izjava)
 Korisniku usluge vratiti jedan ovjereni primjerak Izjave u roku od 8 dana od zaprimanja
14. primijeniti podatke iz Izjave koje je naveo Korisnik usluge (stupac. Očitovanje korisnika usluge) kad je taj podatak u skladu s Zakonom, Uredbom i ovom Odlukom.

Davatelj usluge je dužan osigurati uvjete kojima se ostvaruje pojedinačno korištenje javne usluge uključivo i kad više korisnika usluge koristi zajednički spremnik.

Obveze korisnika usluge

Članak 7.

Korisnik usluge je dužan:
1. koristiti javnu uslugu i predati miješani komunalni otpad i biorazgradivi komunalni otpad davatelju usluge na području na kojem se nalazi nekretnina korisnika usluge
[bookmark: _Hlk486265061]2. vratiti Davatelju usluge dva primjerka Izjave s potpisom Korisnika usluge u pisanom obliku
u roku 15 dana od dana zaprimanja
3. preuzeti od Davatelja usluge standardizirane spremnike za otpad, te iste spremnike držati na mjestu određenom za njihovo držanje i ne premještati ih bez suglasnosti Davatelja usluge
4. omogućiti Davatelju usluge pristup spremniku na mjestu primopredaje u slučaju kad mjesto primopredaje otpada nije na javnoj površini
5. postupati s otpadom na obračunskom mjestu Korisnika usluge na način kojim se ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojava neugode drugoj osobi zbog mirisa otpada
6. odgovarati za postupanje s otpadom i spremnikom na obračunskom mjestu Korisnika usluge sukladno Zakonu, Uredbi i ovoj Odluci
7. zajedno s ostalim korisnicima usluge na istom obračunskom mjestu odgovarati za obveze nastale zajedničkim korištenjem spremnika sukladno Zakonu, Uredbi i ovoj Odluci
8. predavati biorazgradivi komunalni otpad, reciklabilni komunalni otpad, problematični otpad i glomazni otpad odvojeno od miješanog komunalnog otpada
9. sav komunalni otpad prikupljati isključivo u odgovarajuće spremnike za otpad, na za to predviđenim mjestima, sukladno vrsti otpada i namjeni spremnika, poštujući pritom propisana pravila o odvojenom prikupljanju različite vrste komunalnog otpada te pravila sustava sakupljanja komunalnog otpada 
10. predavati problematični otpad u reciklažno dvorište  ili mobilno reciklažno dvorište
[bookmark: _Hlk486401804]11. predavati krupni (glomazni) komunalni otpad u reciklažno dvorište te jednom godišnje (po pozivu) na lokaciji obračunskog mjesta korisnika usluge
12. ako već raspolaže spremnikom dužan je omogućiti Davatelju usluge označivanje spremnika sukladno članku 6. stavak 4. ove Odluke
13. plaćati davatelju usluge cijenu javne usluge, u skladu s Cjenikom
14. obavijestiti Davatelja usluge o svakoj promjeni iz Izjave u roku 15 dana od dana kad je nastala promjena, kao i o svakoj drugoj namjeravanoj promjeni podataka iz Izjave u roku 15 dana prije dana u kojeg će se primjenjivati namjeravana promjena.

[bookmark: _Hlk486401522]Način sakupljanja komunalnog otpada

Članak 8.

Davatelj usluge je dužan za preuzimanje i pražnjenje spremnika za odlaganje miješanog komunalnog otpada biti opremljen uređajem za elektronsko očitanje pražnjenja spremnika, odnosno voditi Evidenciju u elektronskom obliku.




Članak 9.

Korisnici usluge drže spremnike za odlaganje komunalnog otpada u prostorima u svom vlasništvu odnosno prostorima koje koriste temeljem druge pravne osnove. 

Članak 10.

Zaduženi spremnici za komunalni otpad moraju imati oznaku davatelja usluge i oznaku koja je u Evidenciji o preuzetom komunalnom otpadu pridružena Korisniku usluge i Obračunskom mjestu. 

Spremnici za odlaganje komunalnog otpada vlasništvo su Općine Cerna. U slučaju nabavljanja novih od strane Općine, isti će također biti u vlasništvu Općine Cerna. Davatelj usluge također može osigurati dodatne spremnike, koji će tada biti u njegovom vlasništvu.

Članak 11.

Sakupljeni i odloženi komunalni otpad mora se nalaziti u spremniku. Prilikom pražnjenja  komunalnog otpada poklopac spremnika mora biti zatvoren.

Korisnici usluge dužni su sakupljeni komunalni otpad pažljivo odlagati u spremnike za odlaganje komunalnog otpada tako da se isti ne rasipa i ne onečišćava okolni prostor.

Korisnici usluge su dužni zadužene spremnike za otpad prati i održavati u čistom stanju, a po potrebi dezinficirati i deratizirati. 

Na zahtjev Korisnika usluge spremnike će oprati davatelj usluge uz naplatu.

Članak 12.

Zabranjeno je odlaganje svih vrsta otpada uz spremnike za odlaganje komunalnog otpada, u nestandardizirane spremnike, kutije ili drugu ambalažu.

Zabranjeno je oštećivati spremnike za odlaganje komunalnog otpada, ulijevati u njih tekućine, bacati žeravicu ili vruć pepeo, bacati ostatke životinja, građevinski materijal, krupnu ambalažu, dijelove kućnog namještaja, opasni otpad i ostali iskoristivi otpad.

Članak 13.

U slučaju da je dokazano da je za otuđenje ili oštećenje spremnika za odlaganje komunalnog otpada odgovoran Korisnik usluge trošak nabave novog spremnika snosit će Korisnik usluge. 

U slučaju da je dokazano da je oštećenje spremnika za odlaganje komunalnog otpada uzrokovao radnik Davatelja usluge, trošak nabave novog snosit će Davatelj usluge.





Članak 14.

Radnici Davatelja usluge dužni su pažljivo rukovati spremnicima za odlaganje komunalnog otpada, tako da se isti ne oštećuju, a odloženi komunalni otpad ne rasipa i ne onečišćava okolinu.

Svako onečišćenje i oštećenje nastalo prilikom pružanja javne usluge radnici Davatelja usluge dužni su odmah otkloniti.

Komunalni otpad rasut oko spremnika prije pražnjenja i odvoza otpada, dužni su ukloniti Korisnici usluge.

Nakon pražnjenja spremnika za odlaganje komunalnog otpada radnici Davatelja usluge su isti dužni vratiti na mjesto na kojem je bio odložen i zatvoriti poklopac.

Članak 15.

Pražnjenje spremnika za miješani komunalni otpad obavlja se putem automatskog sustava ugrađenog na specijalnom vozilu za prijevoz otpada, te je zabranjeno ručno pražnjenje spremnika.
 Postupak automatskog pražnjenja spremnika za miješani komunalni otpad snimati će se kamerama ugrađenim na specijalno vozilo za prijevoz otpada, a snimka se može iskoristiti kao prihvatljiv dokaz nepravilnog odlaganja otpada.

Članak 16.

U okviru sustava sakupljanja komunalnog otpada, Davatelj usluge na zahtjev Korisnika usluge uz naknadu pruža korisniku  sljedeće usluge povezane s javnom uslugom:

1. preuzimanje veće količine miješanog komunalnog i biorazgradivog komunalnog otpada količine veće od volumena zaduženog spremnika na lokaciji Obračunskog mjesta
2.  preuzimanje krupnog otpada volumena iznad 3m³.

Članak 17.

           Davatelj usluge osigurat će odvojeno sakupljanje komunalnog otpada putem mobilnog reciklažnog dvorišta prema objavljenom rasporedu jednom mjesečno.

Najmanja učestalost odvoza komunalnog otpada

Članak 18.
            Najmanja učestalost odvoza miješanog komunalnog otpada je jednom tjedno.
            Najmanja učestalost odvoza biootpada je jednom tjedno.
            Najmanja učestalost odvoza otpadnog papira i kartona je jedanput mjesečno.
Miješani komunalni otpad odvozi se u  jednoj smjeni.
            Raspored s datumima i okvirnim vremenom primopredaje komunalnog otpada prema područjima sastavni je dio Obavijesti iz članka 26. ove Odluke.
Spremnici za odlaganje miješanog komunalnog otpada iznose se prema rasporedu  na mjesto prikladno za odvoz otpada.

Način sakupljanja mješanog komunalnog otpada

Članak 19.

Miješani komunalni otpad prikuplja se u tipiziranim/standardiziranim zelenim plastičnim spremnicima za miješani komunalni otpad volumena 120 l i 240 l.

Iznimno u slučaju postojanja veće količine otpada  od količine koja je zadužena spremnikom, uz spremnike se može odložiti i posebna standardizirane PVC vrećica zapremine 120 litara, a koju je moguće zadužiti samo kod Davatelja usluge.
Pravnim osobama i fizičkim osobama koje djelatnost obavljaju samostalnim radom Davatelj usluge ne osigurava spremnike za odvojeno sakupljane miješanog komunalnog otpada nego pravna osoba ili fizička osoba koja djelatnost obavljaju samostalnim radom može s Davateljem usluge sklopiti poseban ugovor za skupljanje mješovitog komunalnog otpada.

Način sakupljanja biorazgradivog komunalnog otpada

Članak 20.

           Biorazgradivi komunalni otpad prikuplja se u spremnicima za biorazgradivi komunalni otpad.
           Tipizirani/standardizirani spremnici za prikupljanje biootpada su smeđi plastični spremnici volumena 120 litara koje osigurava Davatelj usluge.
            Korisniku koji se u Izjavi iz priloga 1. ove Odluke izjasni za kućno kompostiranje biootpada Davatelj usluge neće pružati uslugu odvoza navedenog otpada, a Korisnik usluge si mora osigurati komposter ili kompostište i pristaje na to da u svako vrijeme radnim danom od 07:00 do 16:00 Davatelj usluge može doći provjeriti činjenicu samostalnog kompostiranja.
             Davatelj usluge će po izvršenoj provjeri istinitosti očitovanja iz Izjave uvidom u komposter ili kompostište Korisnika usluge izdati potvrdu kao dokaz o vlastitom kompostiranju.

Članak 21.

            Otpadni papir i karton iz biorazgradivog komunalnog otpada prikuplja se po sistemu “od vrata do vrata“,“putem zelenih otoka“ i prihvatom u reciklažno dvorište
 
Raspored i vrste spremnika za skupljane biorazgradivog komunalnog otpada iz ovog članka sastavni su dio Obavijesti iz članka 26. ove Odluke.

Način sakupljanja reciklabiranog komunalnog otpada 

Članak 22.

           Reciklabirani komunalni otpad prikuplja se u spremnicima za reciklabirani komunalni otpad, a Raspored i vrste spremnika sastavni su dio Obavijesti iz članka 26. ove Odluke.
            Pravnim osobama i fizičkim osobama koje djelatnost obavljaju samostalnim radom Davatelj usluge ne osigurava spremnike za odvojeno sakupljane biorazgradivog komunalnog otpada nego pravna osoba ili fizička osoba koja djelatnost obavljaju samostalnim radom može s Davateljem usluge sklopiti poseban ugovor za skupljanje biorazgradivog komunalnog otpada.

Način sakupljanja krupnog (glomaznog) komunalnog otpada 

Članak 23.

Krupni (glomazni) komunalni otpad ( u daljnjem tekstu: krupni otpad) je predmet ili tvar koju je zbog zapremine i/ili mase neprikladno prikupljati u sklopu javne usluge prikupljanja miješanog komunalnog otpada. Naputkom o glomaznom otpadu ( NN 73/2015) utvrđeni su predmeti koji se smatraju glomaznim otpadom (namještaj, kuhinjska oprema, kupaonska oprema, vrtna oprema, podne obloge, stvari za djecu).

Krupni otpad ne uključuje tvari i predmete za koje je posebnim propisom određeno da se smatraju otpadom koji se svrstava u posebnu kategoriju otpada. (napuštena vozila, građevinski otpad, otpadne gume, opasni otpad).

             Zabranjeno je odlaganje krupnog otpada u spremnike za prikupljanje miješanog komunalnog otpada.
             
             Zabranjeno je krupni otpad odlagati na mjesta koja za to nisu predviđena (unutar drvoreda, dječjih igrališta, javnih zelenih površina i parkova idr.).
             Zabranjeno je s krupnim otpadom odlagati bačve, kante i slične posude u kojima ima boja, kiselina i drugih opasnih tvari, te drugi problematični otpad.

Članak 24.

Krupni otpad prikuplja se u reciklažnom dvorištu. Dok se ne uspostavi reciklažno 
dvorište krupni otpad će se prikupljati dva puta godišnje, početkom proljeća i početkom jeseni pri čemu se ova usluga ne naplaćuje već je sadržana u ukupnoj cijeni javne usluge.

Korisnik usluge krupni otpad odlaže ispred vlastitog stambenog objekta. Količina odloženog krupnog otpada ograničena je na 3m³ po odvozu.

Način sakupljanja problematičnog otpada

Članak 25.

Problematični otpad prikuplja se u spremnicima za problematičan otpad koji se nalaze u reciklažnom dvorištu ili mobilnom reciklažnom dvorištu.

Obavijest o prikupljanju miješanog komunalnog otpada, biorazgradivog komunalnog otpada i reciklabiranog komunalnog otpada

Članak 26.

            Obavijest o prikupljanju miješanog komunalnog otpada, biorazgradivog komunalnog otpada i reciklabilnog komunalnog otpada mora sadržavati:
- Raspored s datumima i okvirnim vremenom primopredaje miješanog komunalnog otpada, biorazgradivog komunalnog otpada i reciklabilnog  komunalnog otpada
- lokaciju i radno vrijeme reciklažnog dvorišta
- lokaciju, datum i radno vrijeme mobilnog reciklažnog dvorišta
- Raspored s datumima preuzimanja krupnog otpada u okviru javne usluge
- lokacije spremnika za odvojeno sakupljanje komunalnog otpada na javnoj površini
- uputu o kompostiranju za korisnika usluge koji kompostira biootpad
- uputu o postupanju s miješanim komunalnim otpadom, biorazgradivim komunalnim otpadom 
  i reciklabilnim  komunalnim otpadom
- uputu o prikupljanju otpadnog papira i kartona  iz biorazgradivog komunalnog otpada
- kontakt podatke i način podnošenja zahtjeva za preuzimanje komunalnog otpada na zahtjev 
  Korisnika usluge
- uputu o preuzimanju komunalnog otpada na zahtjev Korisnika usluge
              Davatelj usluge dužan je Korisniku usluge do 20.12. tekuće kalendarske  godine za iduću kalendarsku godinu dostaviti Obavijest u pisanom obliku ili putem mrežne stranice kad je to Korisniku usluge prihvatljivo.

Izjava o načinu korištenja javne usluge
[bookmark: _Hlk486404768]
Članak 27.

Korisnik usluge dužan je dostaviti davatelju usluge Izjavu. 

Članak 28.

Korisnik usluge je dužan vratiti davatelju usluge 2 primjerka potpisane Izjave u pisanom obliku u roku 15 dana od dana zaprimanja iste (poštom, elektroničkim putem, osobno), a Davatelj usluge nakon zaprimanja Izjave dužan je vratiti jedan ovjereni primjerak izjave u roku 8 dana od zaprimanja iste.

Sadržaj i forma Izjave definirani su u Prilogu 1 koji čini sastavni dio ove Odluke.

Članak 29.

[bookmark: _Hlk486406715]Davatelj usluge je dužan primijeniti podatak iz Izjave koji je naveo korisnik usluge (stupac: očitovanje korisnika usluge) kada je taj podatak u skladu sa Zakonom, Uredbom i ovom Odlukom.

Članak 30.

Iznimno, Davatelj usluge primjenjuje podatak iz Izjave koji je naveo Davatelj usluge (stupac: prijedlog davatelja javne usluge) u sljedećem slučaju:
1. kad Korisnik usluge ne dostavi Davatelju usluge izjavu u roku od 15 dana od dana zaprimanja iste,
2.kad više Korisnika usluge koristi zajednički spremnik, a među Korisnicima usluge nije postignut dogovor o udjelima korištenja zajedničkog spremnika, na način da zbroj svih udjela čini jedan, primjenjuje se prijedlog Davatelja usluge koji je odredio volumen spremnika i udio Korisnika usluge.

Članak 31.

U slučaju kad su Korisnici usluge fizičke osobe i koriste zajednički spremnik, a nije postignut sporazum o njihovim udjelima, Davatelj usluge određuje volumen spremnika i udio Korisnika usluge u korištenju zajedničkog spremnika na način da je kriterij za određivanje udjela korisnika usluge omjer broja osoba u kućanstvu Korisnika usluge i ukupnog broja  osoba na Obračunskom mjestu. Minimalno zaduženi volumen po Korisniku usluge iznosi 50 litara (uz odstupanje od 10% ovisno o tehničkim uvjetima). Broj osoba u kućanstvu Korisnika usluge Davatelj usluge utvrđuje na temelju očitovanja vlasnika odnosno korisnika nekretnine sadržanog u Izjavi i kad je potrebno na temelju podataka očitanja mjernih uređaja za potrošnju električne energije, ili plina ili pitke vode ili na drugi način.

U slučaju kad su Korisnici usluge fizičke i/ili pravne osobe i/ili fizičke osobe koje obavljaju samostalnu djelatnost i koriste zajednički spremnik, a nije postignut sporazum o njihovim udjelima, Davatelj usluge određuje volumen spremnika i udio Korisnika usluge u korištenju zajedničkog spremnika na sljedeći način:

[bookmark: _Hlk489456758]Davatelj usluge prvo utvrđuje (na temelju očitovanja vlasnika odnosno korisnika nekretnine sadržanog u Izjavi i kada je potrebno na temelju podataka očitanja mjernih uređaja za potrošnju električne energije, ili plina ili pitke vode ili na drugi način): 

· za fizičku osobu kao Korisnika usluge, broj osoba u kućanstvu  
· [bookmark: _Hlk486432306]za pravnu osobu i fizičku osobu koja obavlja samostalnu djelatnost kao Korisnika usluge, broj zaposlenika odnosno korisnika nekretnine, ali ne manje od jednog po nekretnini  

Zbrojem prethodno navedenih kategorija dolazi se do ukupnog broja osoba na tom određenom Obračunskom mjestu te se udio Korisnika usluge u korištenju zajedničkog spremnika izračunava na način da se broj osoba po pojedinom Korisniku usluge (fizičkoj osobi, pravnoj osobi odnosno fizičkoj osobi koja obavlja samostalnu djelatnost) stavlja u omjer s ukupnim brojem osoba na Obračunskom mjestu. Minimalno zaduženi volumen po korisniku iznosi 50 litara (uz odstupanje od 10% ovisno o tehničkim uvjetima).

Članak 32.

Izjavom se definira broj i vrsta spremnika te volumen spremnika kojeg koristi Korisnik usluge, kao i udio u spremniku kojeg koristi Korisnik usluge.

Cijena javne usluge

Članak 33.

Davatelj usluge obračunava Korisniku usluge cijenu javne usluge prikupljanja miješanog i biorazgradivog komunalnog otpada (u daljnjem tekstu: cijena javne usluge) razmjerno količini predanog otpada u obračunskom razdoblju pri čemu je kriterij količine otpada u obračunskom razdoblju volumen spremnika otpada i broj pražnjenja spremnika. 

Članak 34.

Cijena javne usluge određuje se Cjenikom iz članka 6.,stavak1.,točka10. ove Odluke.  

Članak 35.

Strukturu cijene javne usluge čini:
a)  cijena obvezne minimalne javne usluge
b)  cijena javne usluge za količinu predanog miješanog komunalnog otpada (sukladno 
volumenu spremnika i broju pražnjenja spremnika i
c)  cijeni ugovorne kazne.  

Cijena obvezne minimalne javne usluge je dio cijene javne usluge koju je Korisnik usluge dužan platiti Davatelju usluge za Obračunsko mjesto.
Obvezna minimalna javna usluga je dio javne usluge koju je potrebno osigurati kako bi sustav sakupljanja komunalnog otpada mogao ispuniti svoju svrhu poštujući pritom obvezu o osiguranju primjene načela „onečišćivač plaća“, ekonomski održivo poslovanje te sigurnost, redovitost i kvalitetu pružanja javne usluge. 
Ako Korisnik usluge trajno ne koristi nekretninu nije dužan platiti cijenu obvezne minimalne javne usluge.
Cijena obvezne minimalne javne usluge određuje se  Cjenikom Davatelja usluge razmjerno troškovima nabave i održavanja opreme za prikupljanje otpada, prijevoza otpada i obrade otpada.
Cijena minimalne javne usluge mora biti zasebno iskazana na računu za pruženu javnu uslugu.
Nekretnina koja se trajno ne koristi je:
a)  nekretnina za koju se utvrdi da u periodu od 12 mjeseci nema potrošnje električne 
     energije i vode (temeljem očitanja mjernih uređaja) ili
b) novosagrađena nekretnina koja je neuseljena.

Članak 36.

Cijena javne usluge određuje se prema izrazu: 

 Cijena s kompostištem
C = CMJUK + ( (JCVM xV x BPM) x U) +UK

Cijena sa skupljanjem bez kompostišta
                                        
                                       C = CMJUS + ( (JCVM x BPM) x U) +UK
pri čemu je:

C - cijena javne usluge za količinu predanog miješanog komunalnog otpada izražena u kunama
CMJU – cijena obvezne minimalne javne usluge sa vlastitim kompostištem izražena u kunama
CMJUS- cijena obvezne minimalne javne usluge sa sakupljanjem bez kompostišta
JCVM– jedinična cijena za pražnjenje zaduženog volumena spremnika miješanog komunalnog otpada izražena u kunama sukladno Cjeniku
V – volumen zaduženog spremnika izražen u litrama
BPM – broj pražnjenja spremnika miješanog komunalnog otpada u obračunskom razdoblju sukladno podacima u Evidenciji
U – udio Korisnika usluge u korištenju spremnika izražen kao 1/n, gdje je n - broj Korisnika usluge
UK – ugovorna kazna izražena u kunama

Članak 37.
 
Kad jedan Korisnik usluge samostalno koristi spremnik, udio Korisnika usluge u korištenju spremnika je jedan. 
Kad više Korisnika usluge koriste zajednički spremnik, zbroj udjela svih korisnika, određenih međusobnim sporazumom ili prijedlogom davatelja usluge, mora iznositi jedan.  

Članak 38.

Cijena javne usluge uvećava se za iznos namjenske naknade za gradnju građevina za gospodarenje komunalnim otpadom koja se obračunava po jedinici volumena miješanog komunalnog otpada predanog Davatelju usluge (u daljnjem tekstu: namjenska naknada). 
Namjenska naknada obračunava se putem računa za javnu uslugu te se iskazuje zasebno.

Jedinični iznos namjenske naknade (JIN) za sve fizičke i pravne osobe odrediti će se posebnom Odlukom.

Nadzor nad obračunom i naplatom namjenske naknade obavlja nadležno Jedinstveni upravni odjel Općine Cerna.

Članak 39.

Namjenska naknada za koju se uvećava cijena javne usluge određuje se prema izrazu:

NN = JIN x V x BP

pri čemu je:

NN - namjenska naknada izražena u kunama 
JIN - jedinični iznos namjenske naknade izražen u kunama po litri
V - volumen zaduženog spremnika izražen u litrama
BP - broj pražnjenja spremnika miješanog komunalnog otpada u obračunskom razdoblju, sukladno podacima u Evidenciji

Članak 40.

Korisnik usluge dužan je platiti Davatelju usluge iznos cijene javne usluge za Obračunsko mjesto i obračunsko razdoblje, osim ako je riječ o Obračunskom mjestu na kojem se nekretnina  ne koristi.  

Članak 41.

Korisnik usluge može podnijeti zahtjev za nekorištenje nekretnine (stan, kuća, poslovni prostor) ako se ista neće koristi minimalno godinu dana. Korisnik usluge obavezan je obavijestiti Davatelja usluge u roku 8 dana o prestanku korištenja nekretnine na obrascu zahtjeva Davatelja usluge, na temelju kojega će Davatelj usluge izdati korisniku pisano odobrenje o nekorištenju javne usluge za navedenu nekretninu.

Nakon isteka 1 (jedne) godine Korisnik usluge je dužan Davatelju usluge dostaviti kopiju obračuna potrošnje električne energije izdanog od strane distributera električne energije iz kojeg je razvidno da Korisnik usluge u razdoblju od 1 (jedne) godine nije potrošio više od 50 kwh električne energije.

Ukoliko Korisnik usluge u roku od 30 dana od isteka jednogodišnjeg odobrenja, ne dostavi traženi obračun, smatrat će se da je nekretninu koristio te će mu se za taj period obračunati ugovorna kazna sukladno Cjeniku.

Nakon isteka jednogodišnjeg odobrenja, Korisnik usluge je dužan u roku od 15 dana podnijeti novi zahtjev za nekorištenje nekretnine, u protivnom smatrat će se da predmetnu nekretninu koristi te će mu se za buduća razdoblja obračunavati javna usluga sukladno Cjeniku. 

Članak 42.

Korisnik usluge dužan je obavijestiti Davatelja usluge o svakoj promjeni podataka iz Izjave u roku od 15 dana od dana kada je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

Svaka promjena koja se prijavljuje prihvaća se i primjenjuje od datuma prijave, odnosno od tekućeg mjeseca ukoliko je prijava podnesena do 15. dana u mjesecu, a od narednog mjeseca ako je podnesena nakon toga dana, te je isključena mogućnost retroaktivnog učinka prijave promjene. Prilikom prijave promjene svi dospjeli računi moraju biti plaćeni, a prilikom konačnog prestanka korištenja javne usluge, korisnik usluge je dužan platiti sve do tada zaprimljene i dospjele račune, vratiti sve zadužene spremnike i tek tada se može brisati iz evidencije korisnika usluge.

Članak 43.

Općina Cerna preuzima obvezu plaćanja cijene za javnu uslugu za kućanstva Korisnika usluge prema propisima o socijalnoj skrbi koji imaju prebivalište na području Općine Cerna. Jedinstveni upravni odjel Općine Cerna dostavljati će Davatelju usluge mjesečni popis korisnika za koje je preuzeo obvezu plaćanja, do 15. u mjesecu za prethodni mjesec. Na temelju dostavljenog popisa, Davatelj usluge će Općini Cerna ispostaviti objedinjeni račun za izvršenu javnu uslugu. Sastavni dio računa je pojedinačni popis korisnika usluge dostavljen od strane Općine Cerna. 
Načelnik Općine Cerna će posebnim aktom utvrditi koliki dio cijene za Uslugu će sufinancirati navedenim kućanstvima

Viša sila

Članak 44.

Davatelj usluge se neće smatrati odgovornim za kašnjenja u ispunjenju ili neispunjenje obveza iz Ugovora koje je uzrokovano neočekivanim i nepredvidivim okolnostima izvan njegove razumne kontrole, kao što su radnje građanskih ili vojnih tijela, ograničenja uvedena zakonom, požar, eksplozija, rat, embargo, štrajkovi, lokalni ili nacionalni neredi i nemiri. U slučaju nastupa takvih kašnjenja u ispunjenju ili neispunjenja, davatelj usluge će bez odgode o nastupu takvih okolnosti obavijestiti korisnike usluga putem mrežnih stranica ili na drugi odgovarajući način, te se ispunjenje obveza davatelja usluge odgađa za vrijeme trajanja takvog slučaja više sile.
 


Odredbe o ugovornoj kazni 

Članak 45.

Ugovorna kazna je novčani iznos koji je korisnik usluge dužan platiti u slučaju kad je postupio protivno Ugovoru (u daljnjem tekstu: ugovorna kazna). 

Smatra se da je Korisnik usluge postupio protivno Ugovoru: 
a) Ako je korisnik podnio zahtjev za nekorištenje nekretnine, a istu je koristio;
b) Ako je u Izjavi o načinu korištenja usluge očigledno naveo netočne podatke;
c) Ako korisnik u roku 30 dana od početka korištenja novoizgrađene nekretnine,      
    odnosno posebnog dijela takve nekretnine (kada je vlasnik nekretnine obvezu 
    plaćanja ugovorom prenio na tog korisnika) o istom pisanim putem nije obavijestio    
    davatelja usluge, nije zadužio spremnik i ne predaje otpad;
d) Ako na svom obračunskom mjestu ne postupa s otpadom na način kojim se ne dovodi 
    u opasnost ljudsko zdravlje, ne dovodi do rasipanja otpada oko spremnika, ne 
    uzrokuje pojava neugode drugoj osobi zbog mirisa otpada, ako poklopac spremnika 
    za odvoz komunalnog nije spušten;
e) Ako korisnik iz miješanog komunalnog otpada ne izdvaja otpadni papir, metal, staklo, 
    plastiku, drvo, tekstil, biorazgradivi komunalni otpad, krupni (glomazni) otpad, te 
    problematični otpad, kao i ako ne predaje problematičan otpad u reciklažno dvorište 
    ili mobilno reciklažno dvorište;
f) Ako korisnik, suprotno izjavljenom u Izjavi, ne kompostira samostalno ili je 
   onemogućio Davatelja usluge u provjeri činjenice samostalnog kompostiranja;
g) Ako korisnik koji je zatražio odvoz krupnog otpada, nije krupni otpad odložio u 
    spremnik koji je za tu namjenu postavljen na javnoj površini ispred lokacije njegovog 
    obračunskog mjesta ili krupni otpad nije iznio prije dolaska Davatelja usluge, te ako 
    s krupnim otpadom postupa na način suprotan propisanome u članku 23. i članku 24. 
    ove Odluke;
h) Ako onemogući davatelju usluge označavanje spremnika s kojim već raspolaže, te 
    ako ne raspolaže sa spremnikom na svom obračunskom mjestu sukladno ovoj Odluci;
i) Ako je uništio ili oštetio spremnik dodijeljen korisniku usluge postavljen na javnoj 
   površini za prikupljanje miješanog komunalnog otpada i biorazgradivog komunalnog 
   otpada;
j) Ako je uništio ili oštetio spremnik dodijeljen korisniku usluge postavljen na javnoj 
    površini za prikupljanje reciklabilnog otpada;
k) Ako u slučaju povećane potrebe za korištenjem javne usluge ne koristi propisno     
    označene vrećice;
l) Ako ne predaje problematični otpad u reciklažno dvorište ili u mobilno reciklažno 
   dvorište;
            Ugovorna kazna obračunati će se prilikom svakog evidentiranog nepravilnog nekorištenja.
            U slučaju kada više Korisnika usluge koristi zajednički spremnik, nastalu obvezu plaćanja ugovorne kazne, u slučaju kad se ne utvrdi odgovornost pojedinog korisnika, snose svi Korisnici usluge koji koriste zajednički spremnik sukladno udjelima u korištenju spremnika.
            Radi utvrđivanja nužnih činjenica kojima se utvrđuje postupanje Korisnika usluge protivno Ugovoru o korištenju javne usluge prema ovome članku kao i činjenica nužnih za obračun ugovorne kazne, Davatelj usluge ovlašten je i dužan postupati po prijavi komunalnih redara, razmotriti i ispitati prijave građana, uzimati potrebne izjave Korisnika usluga, svojih zaposlenika, trećih osoba, osigurati fotografiranje i/ili video snimanje Obračunskog mjesta Korisnika usluge i koristiti takvu fotodokumentaciju, koristiti podatke iz Izjave o načinu korištenja javne usluge, Evidencije, podatke očitanja mjernih uređaja za potrošnju električne energije ili pitke vode, podatke iz svojih poslovnih knjiga i drugih evidencija, cjenika ovlaštenih proizvođača opreme i uređaja, vremensko trajanje pojedinog postupanja, te sve druge dokaze s pomoću kojih se i u svezi s drugim dokazima nedvojbeno može utvrditi postupanje korisnika usluge prema ovome članku, odnosno koji mogu poslužiti za obračun ugovorne kazne.
             Ukoliko se utvrdi da je korisnik usluge počinio više radnji za koje je prema ovom članku propisana obveza plaćanja ugovorne kazne, Davatelj usluge će mu za svaku obračunati i naplatiti ugovornu kaznu.
Članak 46.

              Iznos ugovorne kazne određen za pojedino postupanje mora biti razmjeran troškovima uklanjanja posljedica takvog postupanja i utvrditi će se posebnom Odlukom na prijedlog Davatelja usluge s kojim će se sklopiti Ugovor o koncesiji za pružanje javne usluge prikupljanja miješanog komunalnog otpada i biorazgradivog komunalnog otpada na području Općine Cerna. 

Zaštita prava korisnika 

Članak 47.

Korisnici usluge imaju mogućnost podnošenja pisanih prigovora na pruženu javnu uslugu poštom, telefaksom ili elektroničkom poštom te u sjedištu Davatelja usluge koji je dužan na takve prigovore odgovoriti u roku od 15 (petnaest) dana od dana zaprimanja prigovora. Davatelj usluge dužan je voditi i čuvati pisanu evidenciju prigovora korisnika usluge najmanje godinu dana od primitka prigovora. 
Davatelj usluge dužan je putem svoje mrežne stanice i na izvatku računa za javnu uslugu obavijestiti građane o mogućnosti i načinu podnošenja prigovora za neugodu uzrokovanu sustavom sakupljanja komunalnog otpada. 
Rok za pisanu reklamaciju na ispostavljeni račun je 8 (osam)  dana od primitka računa, u protivnom se smatra da je ispostavljeni račun nesporan, a priloženi obračun pravilan.

Opći uvjeti korištenja javne usluge

Članak 48.

Opći uvjeti za pojedinačno korištenje javne usluge sadržani su u odredbama ove Odluke.

Prijelazne i završne odredbe

Članak 59.

Davatelj usluge izabran u postupku davanja koncesije dužan je osigurati zamjenu i uklanjanje spremnika za odlaganje miješanog komunalnog otpada koji se nalaze na javnoj površini u roku od 30 dana od dana potpisa Ugovora o koncesiji.

Članak 50.

Danom stupanja na snagu ove Odluke prestaje važiti Odluka o obvezatnom korištenju komunalne usluge održavanja čistoće u dijelu koji se odnosi na skupljanje i odvoz komunalnog otpada na području Općine Cerna (Službeni vjesnikVukovarsko – srijemske županije br.  18/14 .). 

Članak 51.

Na sva pitanja koja nisu uređena ovom Odlukom, a odnose se na gospodarenje komunalnim otpadom na području Općine Cerna, neposredno se primjenjuju odredbe Zakona i Uredbe. 

Članak 52.

Ova Odluka stupa na snagu osmog dana od dana objave u Službenom vjesniku Vukovarsko – srijemske županije.

Članak 53.
Dok se ne završi postupak davanja koncesije za pružanje javne usluge prikupljanja miješanog komunalnog otpada i biorazgradivog komunalnog otpada na području Općine Cerna, odnosno dok se ne sklopi Ugovor o koncesiji sa izabranim Davateljem usluge, komunalni otpad će se prikupljati na dosadašnji način.
                                                        Članak 54.
Davatelj usluge je obvezan u roku od 30 dana od dana potpisa Ugovora o koncesiji za pružanje javne usluge prikupljanja miješanog komunalnog otpada i biorazgradivog komunalnog otpada na području Općine Cerna ispuniti sve potrebne tehničko-tehnološke uvjete i pristupiti pružanju Usluge sukladno odredbama ove Odluke, Uredbe i Zakona.
                                                                                 Predsjednik Općinskog vijeća
                                                                                     Branko Stojčić, ing.građ.

Klasa: 410-01/17-01/4
Urbroj: 2212/04-02-18/1
Cerna, 29. 01. 2018. 

	IZJAVA
 o načinu korištenja javne usluge prikupljanja miješanog i biorazgradivog 
komunalnog otpada 

	
	
	
	

	 
	Davatelj usluge- koncesionar
	Prijedlog davatelja usluge
	Očitovanje korisnika usluge
ukoliko su podaci točni i ukoliko se slažete sa prijedlogom upišite  (+)

	1.
	Obračunsko mjesto:
(adresa nekretnine)
	 
	 

	2.
	Ime i prezime ili naziv pravne osobe ili fizičke osobe koje obavljaju samostalnu djelatnost
	 
	 

	
	OIB korisnika
	 
	 

	
	Adresa korisnika
	 
	 

	3.
	Mjesto primopredaje 
(lokacija spremnika kod korisnika)
	 
	 

	4.
	Udio u korištenju spremnika
	 
	 

	5.
	Vrsta i broj spremnika 
	 
	

	a)
	za individualne korisnike
	 
	 

	 
	spremnik za miješani komunalni otpad
	 
	 

	 
	spremnik za papir
	 
	 

	b)
	za višestambene zgrade (zajednički spremnici)
	 
	 

	 
	spremnik za miješani komunalni otpad
	 
	 

	 
	spremnik za papir
	 
	 

	 
	spremnik za plastiku
	 
	 

	 
	spremnik za staklo
	 
	 

	 
	spremnik za met ambalažu
	 
	 

	 
	spremnik za biootpad
	 
	 

	6.
	Broj planiranih primopredaja
	 
	 

	
	Miješani komunalni otpad (MKO) 
	 
	 

	
	Papir i karton
	 
	 

	
	Biootpad
	 
	 

	7.
	Očitovanje o vlastitom kompostiranju biootpada:(korisnik ne koristi uslugu odvoza biootpada)
	 
	 

	8.
	Očitovanje o nekorištenju nekretnine: (nekorištenje nekretnine godinu dana i više. Zahtjev se podnosi svake godine.)
	 
	od______do_______

	9.
	Izvadak iz cjenika javne usluge
	

	 
	Cijena minimalne javne usluge (MJU):
	

	 
	Jedinična cijena pražnjena volumena spremnika (JC):
	 

	 
	Ukupan volumen spremnika (V) 
	 

	 
	Broj pražnjenja spremnika (BP)
	 

	 
	Udio korisnika usluge u korištenju spremnika (U)
	 

	10.
	Napomene korisnika usluge (promjena i dopuna podataka iz Izjave):

	11.
	Datum primjene izjave
	 

	
	












	
	

	DODATNE NAPOMENE ZA KORISNIKA USLUGE

	Korisnik usluge je dužan vratiti davatelju usluge 2 primjerka potpisane Izjave u pisanom obliku u roku 15 dana od dana zaprimanja iste (poštom, elektroničkim putem, ili na drugi dokaziv način).

	Davatelj usluge nakon zaprimanja Izjave  dužan je korisniku usluge vratiti jedan ovjereni primjerak Izjave u roku 8 dana od zaprimanja iste.

	Davatelj usluge dužan je primijeniti podatak iz Izjave koji je naveo korisnik usluge (očitovanje korisnika usluge) kada je taj podatak u skladu sa Zakom, Uredbom i Odlukom.

	Ukoliko korisnik usluge ne dostavi davatelju usluge Izjavu u roku 15 dana od dana zaprimanja iste, primjenjivat će se podaci iz Izjave koje je naveo davatelj  usluge.

	Ukoliko se nekretnina ne koristi minimalno godinu dana ili više ili u slučaju kada dođe do prestanka statusa korisnika usluge, smatra se da su stečeni uvjeti za raskid 

	Korisnik usluge dužan je obavijestiti davatelja  usluge o svakoj promjeni podataka iz Izjave u roku od 15 dana od dana kada je nastupila promjena, kao i o svakoj drugoj namjeravanoj promjeni podataka iz Izjave u roku od 15 dana prije dana od kojeg će se primjenjivati namjeravana promjena.

	U slučaju pozitivnog očitovanja korisnika usluge o vlastitom kompostiranju, davatelj usluge izvršit će provjeru istinitosti očitovanja uvidom u komposter ili kompostište korisnika usluge, te izdati potvrdu kao dokaz o vlastitom kompostiranju.

	Korisnik usluge može se informirati o propisanim odredbama koje uređuju sustav sakupljanja komunalnog otpada (Odluka, Cjenik, Zakon i Uredba) kontaktiranjem davatelja usluge, tj. koncesionara.

	
	
	
	

	Potpisom ove Izjave korisnik potvrđuje da je upoznat sa svim odredbama Ugovora koji se smatra sklopljenim dostavom Izjave davatelju usluge. Ugovor o korištenju usluge smatra se sklopljenim kada korisnik usluge dostavi Izjavu ili  prilikom prvog korištenja javne usluge ili zaprimanja na korištenje spremnika za miješani komunalni otpad ukoliko korisnik ne dostavi Izjavu.

	

	
	
	
	

	Koncesionar (naziv)._____________
	Korisnik usluge______________

	
	
	
	

	
	
	
	

	U Cerni, _______________
	
	





PRILOG 2: 


1. Raspored odvoza reciklabilnog i biorazgradivog komunalnog otpada i vrste spremnika

	
	Vrsta otpada
	Individualno stanovanje

	
	
	Vrsta spremnika/broj odvoza


	1.
	Papir
	PVC plavi spremnik 120 lit.,240 lit.
1 x mjesečno

	2.
	Plastika
	PVC žuta vreća 120 lit.
1 x mjesečno

	3.
	Staklo
	Po pozivu

	4.
	Metalna ambalaža
	Po pozivu

	5.
	Tekstil
	Po pozivu


	6.
	Bio otpad
	PVC vreća 110 lit. 1 x tjedno





1. Popis adresa reciklažnih dvorišta


	1.
	
Reciklažno dvorište Cerna 

	Cerna


Napomena: Općina Cerna je pristupila rješavanju problema ne postojanja reciklažnog dvorišta na svom području. Rješavanjem navedenog upotpuniti će se ova Odluka.

